उन्होंने कहा कि, कवि कुमार आजाद हमारे सीरियल में डॉ. हाथी का किरदार निभाते थे। हमने उन्हें दिल का दौरा पड़ने के कारण खो दिया है। वो एक बेहतरीन अभिनेता और एक सकारात्मक इंसान थे। वे हमेशा इस शो से प्यार करते रहे और शूटिंग पर उस समय भी आए जब उनकी तबीयत ठीक नहीं थी। असित कुमार ने बताया कि आज सुबह उन्होंने फोन पर बताया था कि उनकी तबीयत ठीक नहीं है इस कारण वे शूट पर नहीं आ पाएंगे। आपको बता दें कि, कवि कुमार आजाद फिल्म इंडस्ट्री में भी काम कर चुके है वे सुपरस्टार अभिनेता आमिर खान की फिल्म ‘मेला’ में नज़र आए थे।